বাধ্যতামূলক গর্ভাবস্থা নিবন্ধন নষ্ট করছে গোপনীয়তা!

হারিয়ানা: হারিয়ানা স্বাস্থ্য বিভাগের (Haryana Health Department) পক্ষ থেকে বাধ্যতামূলক করা হয়েছে গর্ভাবস্থার প্রথম তিন মাসের মধ্যে নিবন্ধন। কিন্তু এই নির্দেশনামাই এক ভয়ঙ্কর আকার নিতে পারে সেখানে বলে আশঙ্কা করা হচ্ছে।

হারিয়ানার পক্ষ থেকে গর্ভাবস্তার প্রথম তিন মাসের মধ্যে হারিয়ানা সরকারের খাতায় সকল গর্ভবতীদের নিবন্ধন করা বাধ্যতামূলক করা হয়েছে তা নিয়েই এবার সেখানে দেখা দিচ্ছে আশঙ্কা। একাংশের অভিযোগ, এই নিবন্ধনের ফলে গর্ভবস্থান মহিলাদের গোপনীয়তা নষ্ট হচ্ছে। আর এর জেরে দেখা দিতে পারে অনাকাঙ্ক্ষিত পরিণতিও! যেমন? মনে করা হচ্ছে এই নতুন আইনের ফলে গর্ভবতী মহিলারা প্রশাসনিক স্বাস্থ্যসেবার বাইরে গিয়ে অনিরাপদ গর্ভপাতের দিকে ঝুঁকতে আরম্ভ করবেন।

আরও পড়ুন: অনুপ্রবেশ রোধে মোক্ষম দাওয়াই, লোকসভায় পাশ হল অভিবাসন ও বিদেশি বিল ২০২৫

এই আইনের সমর্থনে দুই সপ্তাহ আগে হারিয়ানার অধি দফতর একটি নোটিশ জারি করেন। সেই নোটিশে বলা হয়, হারিয়ানা স্বাস্থ্য পরিষেবার এখন প্রধান লক্ষ গর্ভবতী মহিলাদের ১০০ শতাংশ নিবন্ধন অর্জন করা। পাশাপাশি এই নোটিশে আরও বলা হয়, আল্ট্রাসাউন্ড কেন্দ্রগুলিকে গর্ভবতীদের পরীক্ষা করার আগে সরকারের খাতায় দিতে হবে তাদের নিবন্ধন। এবং সরকারের এই আদেশ যদি না মানা হয় তাহলে আইন আমান্যের ধারা জারি করা হবে। আর এই সকল নিয়মই ভয়ঙ্কর আকার ধারণ করতে পারে বলে মনে করা হচ্ছে।

দেখুন অন্য খবর